"4.2.1.4 Sekao sa lekwalo go ba kgatiso 865 Mmila wa Mahape Boikhutso Lichtenburg 2740 22 Tlhakole 2019 Mookamedi wa pampiri ya dikgang Pampiri ya Sowetan Lebokoso la Poso 178 Gauteng 2000 Mme/Rre Kgang mabapi le kgatiso ka ga molwelakgololosego mme Tebogo Mothusi Ka Phatwe a tlhola malatsi a le 30 ka 2019, pampiri ya gago e ne ya phasalatsa athikele e e ka ga molwelakgololesego e leng mme Tebogo Mothusi. Mo athikeleng e, mme Tebogo Mothusi o kailwe e le motho yo o bogagapa e bile a le tshenyo. Ke batla go ntshetsa se mo pontsheng ka se e se nnete. Ke itsitse mme Tebogo go tloga fa re sa le kwa sekolong mme se nka go boleleleng sona ke gore, e ne e le motho yo o neng a tlhokomela bana ba ba neng ba tlhoka kwa sekolong. O dirile tiro ya go tlhokomela dikhutsana le batlhoki kwa sekolong a dirisa madi a batsadi ba gagwe ba neng ba mo romelela ona. Ka jalo, ke kopa gore o gatise athikele e mo go yona o busetsang mafoko a gago kwa morago le go kopa maitshwarelo mo go mme Tebogo le setšhaba ka kakaretso. Ke solofela fa go tlaa nna le tsibogelo e e ka bonako. Ka boikokobetso Boitumelo Mogolo 14 KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO | SETSWANA"